የክልሉ ማህበራት ከግብርና ወደ ኢንዱስትሪ ለሚደረገው ሽግግር አስተዋጽኦ እያረጉ ናቸው
አዲስ
አበባ፡-የአማራ ክልል የህብረት ስራ ማህበራት ከግብርና ወደ ኢንዱስትሪ ለሚደረገው ሽግግር አስተዋጽኦ እያበረከቱ መሆናቸውን የክልሉ ሕብረት ስራ ኤጀንሲ አስታወቀ፡፡ የኤጀንሲው ዋና ስራ አስኪያጅ አቶ ሀይለልኡል ተስፋዬ በተለይ ለአዲስ ዘመን እንዳሉት፤የክልሉ ህብረት ስራ ማህበራትና ዩኒየኖች ከግብርና ወደ ኢንዱስትሪ ለሚደረገው መዋቅራዊ ሽግግር አስተዋጽኦ እያደረጉ ይገኛሉ።በዚህም
ሃያ ዩኒየኖችና ሶስት መሰረታዊ ህብረት ስራ ማህበራት በዱቄት፣ በዘይት፣ በመኖ ማምረት፣ በማርና ወተት ማቀነባበርና ማጣራት እንዲሁም በማዳበሪያና ሳሙና ማምረት ላይ ተሰማርተው እየሰሩ ናቸው። ማህበራቱ ግብርናውን ለማዘመን እየሰሩ እንደሚገኙም ጠቁመው፤ አስራ አንድ ዩኒየኖችና 26 መሰረታዊ ህብረት ስራ ማህበራት 34 ትራክተሮች፣ ሶስት ዘመናዊ ኮምባይነሮችና 39 መውቂያ ማሽኖችን ወደ ስራ በማስገባት በክልሉ መካናይዜሽን እርሻ እንዲስፋፋ ትልቅ አስተዋጽኦ ማድረጋቸውን ስራ አስኪያጁ አመልክተዋል። ስራ
አስኪያጁ እንዳሉት፤በፋብሪካ ግንባታ ረገድም በጸሀይ ሁለገብ የገበሬዎች ህብረት ስራ ዩኒየን ከተገነባው የምግብ ዘይት ፋብሪካ በተጨማሪ የምግብ ኮምፕሌክስ ፋብሪካ በወደራ ዩንየን፣ ፒፒ ከረጢት ፋብሪካ በአድማስ ዩኒየን እየተገነቡ ይገኛሉ።አዲስ ዘመን መጋቢት 3/2011በየራስ ወርቅ ሙሉጌታ 